CELEX: 32016R1977
Language: sk
Date: 2016-11-11 00:00:00
Title: Nariadenie Komisie (EÚ) 2016/1977 z 11. novembra 2016, ktorým sa zavádza antidumpingové clo na dovoz určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike

12.11.2016   
            
            
               SK
            
            
               Úradný vestník Európskej únie
            
            
               L 305/1
            
         NARIADENIE KOMISIE (EÚ) 2016/1977
   z 11. novembra 2016,
   ktorým sa zavádza antidumpingové clo na dovoz určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 7,
   po porade s členskými štátmi,
   keďže:
   1.   POSTUP
   
   1.1.   Začatie prešetrovania
   
   
               (1)
            
            
               Dňa 13. februára 2016 Európska komisia (ďalej len „Komisia“) začala antidumpingové prešetrovanie týkajúce sa dovozu určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike (ďalej len „dotknutá krajina“) do Únie na základe článku 5 nariadenia Rady (ES) č. 1225/2009 (2). Komisia uverejnila oznámenie o začatí konania v Úradnom vestníku Európskej únie
                   (3) (ďalej len „oznámenie o začatí konania“).
            
         
               (2)
            
            
               Komisia začala prešetrovanie 4. januára 2016 po podaní podnetu Výborom na obranu odvetvia bezšvových rúr a rúrok v Európskej únii (ďalej len „navrhovatelia“). Navrhovatelia predstavujú viac ako 25 % celkovej výroby bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm, v Únii. Podnet obsahoval dôkazy o dumpingu a značnej ujme, ktorá z neho vyplýva, ktoré boli dostatočné na odôvodnenie začatia prešetrovania.
            
         1.2.   Zainteresované strany
   
   
               (3)
            
            
               V oznámení o začatí konania Komisia vyzvala zainteresované strany, aby sa na ňu obrátili s cieľom zúčastniť sa prešetrovania. Komisia okrem toho výslovne informovala navrhovateľov, ostatných známych výrobcov v Únii, známych vyvážajúcich výrobcov a orgány Čínskej ľudovej republiky, známych dovozcov, dodávateľov a používateľov, obchodníkov, ako aj združenia, o ktorých je známe, že sa ich dotkne začatie prešetrovania, a vyzvala ich na účasť.
            
         
               (4)
            
            
               Zainteresované strany mali možnosť vyjadriť sa k začatiu prešetrovania a požiadať o vypočutie pred Komisiou a/alebo úradníkom pre vypočutie v obchodných konaniach.
            
         
               (5)
            
            
               V oznámení o začatí konania Komisia informovala zainteresované strany, že ako možné tretie krajiny s trhovým hospodárstvom (ďalej len „analogické krajiny“) v zmysle článku 2 ods. 7 písm. a) základného nariadenia plánuje použiť Japonsko, Rusko, Južnú Kóreu a USA. Komisia kontaktovala výrobcov z týchto krajín, a tiež výrobcov z Kanady, Indie, Mexika a Venezuely a vyzvala ich na účasť.
            
         1.3.   Výber vzorky
   
   
               (6)
            
            
               Komisia v oznámení o začatí konania uviedla, že v súlade s článkom 17 základného nariadenia môže uplatniť výber vzorky.
            
         1.3.1.   a) Výber vzorky výrobcov z Únie
   
   
               (7)
            
            
               Komisia v oznámení o začatí konania uviedla, že predbežne vybrala vzorku výrobcov z Únie na základe výroby príslušného výrobku. Táto predbežná vzorka pozostávala zo štyroch výrobcov z Únie. Títo dovozcovia tvorili 51 % celkovej výroby odvetvia Únie. Komisia vyzvala zainteresované strany, aby k tejto predbežnej vzorke predložili svoje pripomienky, neboli však doručené žiadne pripomienky.
            
         
               (8)
            
            
               Prešetrovaním sa zistilo, že hospodárska situácia a štruktúra najväčšej spoločnosti zaradenej do vzorky nemusí byť reprezentatívnou pre odvetvie Únie. Má odlišný obchodný model, pretože viac ako 60 % jej odbytu závisí od obchodu s ropou a plynom, a preto vyrába oveľa viac individuálne prispôsobených a špičkových výrobkov. Okrem toho, ako sa objasňuje v odôvodneniach 107 a 108, sa jej ziskovosť počas celého posudzovaného obdobia zhoršovala, čo je ďalším významným rozdielom od ostatných výrobcov Únie. Komisia bude preto ďalej prešetrovať, či je táto spoločnosť reprezentatívnou pre stav odvetvia Únie. V prípade potreby Komisia zváži ďalšie kroky vrátane váhovania príslušných spoločností.
            
         
               (9)
            
            
               Počas predbežnej fázy sa Komisia rozhodla ponechať túto spoločnosť vo vzorke, ale opätovne túto otázku prekontroluje vzhľadom na pripomienky, ktoré získa od zainteresovaných strán.
            
         1.3.2.   Výber vzorky dovozcov
   
   
               (10)
            
            
               S cieľom rozhodnúť, či je výber vzorky potrebný, a v prípade, že áno, vybrať vzorku, Komisia požiadala neprepojených dovozcov, aby poskytli informácie uvedené v oznámení o začatí konania.
            
         
               (11)
            
            
               Päť neprepojených dovozcov poskytlo požadované informácie a súhlasilo so svojím zaradením do vzorky. V súlade s článkom 17 ods. 1 základného nariadenia Komisia na základe najväčšieho objemu dovozu do Únie vybrala vzorku troch dovozcov. V súlade s článkom 17 ods. 2 základného nariadenia bol výber vzorky konzultovaný so všetkými známymi dovozcami. Neboli predložené žiadne pripomienky.
            
         1.3.3.   Výber vzorky vyvážajúcich výrobcov v Čínskej ľudovej republike
   
   
               (12)
            
            
               Aby Komisia mohla rozhodnúť, či je výber vzorky potrebný, a ak áno, aby mohla vzorku vybrať, požiadala všetkých vyvážajúcich výrobcov v Čínskej ľudovej republike, aby poskytli informácie uvedené v oznámení o začatí konania. Komisia okrem toho požiadala stálu misiu Čínskej ľudovej republiky pri Európskej únii, aby určila a/alebo kontaktovala prípadných ostatných vyvážajúcich výrobcov, ktorí by mohli mať záujem o účasť na prešetrovaní.
            
         
               (13)
            
            
               Požadované informácie poskytlo a so zaradením do vzorky súhlasilo dvanásť vyvážajúcich výrobcov z dotknutej krajiny. V súlade s článkom 17 ods. 1 základného nariadenia Komisia vybrala vzorku štyroch na základe najväčšieho reprezentatívneho objemu vývozu do Únie, ktorý bolo možné primerane prešetriť v rámci stanovenej lehoty. V súlade s článkom 17 ods. 2 základného nariadenia konzultovala výber vzorky so všetkými dotknutými známymi vyvážajúcimi výrobcami a orgánmi dotknutej krajiny. Zainteresované strany v tejto súvislosti nepredložili žiadne pripomienky.
            
         1.4.   Individuálne preskúmanie
   
   
               (14)
            
            
               Šesť vyvážajúcich výrobcov v Čínskej ľudovej republike požadovalo o individuálne preskúmanie podľa článku 17 ods. 3 základného nariadenia. Traja z nich sú zaradení do vzorky, a preto boli individuálne preskúmaní. Preskúmanie zostávajúcich troch požiadaviek by bolo počas predbežnej fázy prešetrovania nadmieru náročné z dôvodu prísnych termínov prešetrovania, obmedzených zdrojov a aktuálneho pracovného zaťaženia útvarov Komisie. Komisia rozhodne, či po predbežnej fáze prešetrovania schváli nejaké požiadavky o individuálne preskúmanie.
            
         1.5.   Formuláre žiadosti o trhovohospodárske zaobchádzanie
   
   
               (15)
            
            
               Na účely článku 2 ods. 7 písm. b) základného nariadenia Komisia zaslala formuláre žiadosti o trhovohospodárske zaobchádzanie (ďalej len „THZ“) všetkým spolupracujúcim vyvážajúcim výrobcom v Čínskej ľudovej republike vybraným do vzorky, známym združeniam vyvážajúcich výrobcov a orgánom Čínskej ľudovej republiky. Žiaden z vyvážajúcich výrobcov nepredložil formulár žiadosti o THZ.
            
         1.6.   Vyplnené dotazníky a overovanie na mieste
   
   
               (16)
            
            
               Komisia zaslala dotazníky všetkým spoločnostiam zaradeným do vzorky v lehote stanovenej v oznámení o začatí konania. Vyplnené dotazníky boli doručené od štyroch spolupracujúcich (skupín) vyvážajúcich výrobcov v Čínskej ľudovej republike, štyroch výrobcov z Únie zaradených do vzorky a troch neprepojených dovozcov. Neprihlásili sa žiadni používatelia.
            
         1.7.   Overovanie na mieste
   
   
               (17)
            
            
               Komisia si vyžiadala a preverila všetky informácie, ktoré považovala za potrebné na predbežné stanovenie dumpingu, z neho vyplývajúcej ujmy a záujmu Únie. Overovania na mieste podľa článku 16 základného nariadenia sa uskutočnili v priestoroch týchto spoločností:
               
                           a)
                        
                        
                           
                              Výrobcovia z Únie:
                           
                           
                                       —
                                    
                                    
                                       ArcelorMittal Tubular products Roman, Rumunsko
                                    
                                 
                                       —
                                    
                                    
                                       Huta Batory, Poľsko
                                    
                                 
                                       —
                                    
                                    
                                       Vallourec Deutschland GmbH, Nemecko
                                    
                                 
                                       —
                                    
                                    
                                       Z-Group, Česká republika
                                    
                                 
                     
                           b)
                        
                        
                           
                              Vyvážajúci výrobcovia v Čínskej ľudovej republike (ČĽR)
                           
                           
                                       —
                                    
                                    
                                       Hubei Xinyegang Group:
                                       
                                                   —
                                                
                                                
                                                   Hubei Xinyegang Steel Co., Ltd. (prepojený vývozca z ČĽR)
                                                
                                             
                                                   —
                                                
                                                
                                                   Hubei Xinyegang Special Tube Co., Ltd. (prepojený vývozca z ČĽR)
                                                
                                             
                                 
                                       —
                                    
                                    
                                       Yangzhou Chengde Steel Pipe Co., Ltd.
                                    
                                 
                                       —
                                    
                                    
                                       Hengyang Valin Group:
                                       
                                                   —
                                                
                                                
                                                   Hengyang Steel Tube Group International Trading Inc. (prepojený vývozca z ČĽR)
                                                
                                             
                                                   —
                                                
                                                
                                                   Hengyang Valin MPM Co., Ltd. (prepojený vývozca z ČĽR)
                                                
                                             
                                 
                                       —
                                    
                                    
                                       Yangzhou Lontrin Steel Tube Co., Ltd.
                                    
                                 
                     
                           c)
                        
                        
                           
                              Výrobca v analogickej krajine:
                           
                           
                                       —
                                    
                                    
                                       TAMSA, Mexiko
                                    
                                 
                     
         1.8.   Obdobie prešetrovania a posudzované obdobie
   
   
               (18)
            
            
               Prešetrovanie dumpingu a ujmy sa týkalo obdobia od 1. januára 2015 do 31. decembra 2015 (ďalej len „obdobie prešetrovania“). Skúmanie vývoja relevantného z hľadiska posúdenia ujmy sa vzťahovalo na obdobie od 1. januára 2012 do konca obdobia prešetrovania (ďalej len „posudzované obdobie“).
            
         2.   PRÍSLUŠNÝ VÝROBOK A PODOBNÝ VÝROBOK
   
   2.1.   Príslušný výrobok
   
   
               (19)
            
            
               Príslušným výrobkom sú určité bezšvové rúry a rúrky zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike, ktoré v súčasnosti patria pod číselné znaky KN 7304 19 90, ex 7304 29 90, 7304 39 98 a 7304 59 99 (ďalej len „príslušný výrobok“).
            
         
               (20)
            
            
               Príslušný výrobok sa využíva pri širokej škále použitia, napríklad v odvetví ropy a zemného plynu, v elektrárňach a na stavbách.
            
         2.2.   Podobný výrobok
   
   
               (21)
            
            
               Pri prešetrovaní sa zistilo, že rovnaké základné fyzikálne, chemické a technické vlastnosti, ako aj rovnaké základné použitia majú tieto výrobky:
               
                           —
                        
                        
                           dotknutý výrobok,
                        
                     
                           —
                        
                        
                           výrobok vyrábaný a predávaný na domácom trhu Mexika, ktoré slúžilo ako analogická krajina a
                        
                     
                           —
                        
                        
                           výrobok vyrábaný a predávaný v Únii výrobným odvetvím Únie.
                        
                     
         
               (22)
            
            
               Komisia v tejto fáze rozhodla, že tieto výrobky sú preto podobnými výrobkami v zmysle článku 1 ods. 4 základného nariadenia.
            
         2.3.   Tvrdenia týkajúce sa vymedzenia výrobku
   
   
               (23)
            
            
               Neboli predložené žiadne tvrdenia týkajúce sa vymedzenia výrobku.
            
         3.   DUMPING
   
   3.1.   Analogická krajina
   
   
               (24)
            
            
               Podľa článku 2 ods. 7 písm. a) základného nariadenia sa normálna hodnota, keďže žiadnemu vyvážajúcemu výrobcovi zaradenému do vzorky, ktorým nebolo poskytnuté THZ, určila na základe ceny alebo vytvorenej hodnoty v tretej krajine s trhovým hospodárstvom. Na tento účel sa musela vybrať tretia krajina s trhovým hospodárstvom („analogická krajina“).
            
         
               (25)
            
            
               V oznámení o začatí konania Komisia informovala zainteresované strany, že ako možnú vhodnú analogickú krajinu plánuje použiť Japonsko, Rusko, Južnú Kóreu a USA a vyzvala zainteresované strany, aby predložili svoje pripomienky. Neboli doručené žiadne pripomienky.
            
         
               (26)
            
            
               Komisia požiadala trinásť výrobcov podobného výrobku v Kanade, Indii, Japonsku, Rusku, Južnej Kórei, Mexiku, USA a Venezuele o poskytnutie informácií. So spoluprácou súhlasila len jedna spoločnosť so sídlom v Mexiku. Táto spoločnosť vyplnila dotazník týkajúci sa analogickej krajiny a súhlasila s overením svojej odpovede na mieste.
            
         
               (27)
            
            
               Domáci trh v Mexiku má primeranú hospodársku súťaž a jeho veľkosť sa považuje za vhodnú a má rozsah asi 20 000 ton ročne. Na väčšinu dovážaných výrobkov ako bezšvové rúry a rúrky pochádzajúce zo všetkých krajín sa uplatňuje 5 % clo. Spolupracujúca spoločnosť predstavuje viac ako 60 % podiel na domácom trhu. Napriek tomu má značný podiel na trhu dovoz, ktorý predstavuje viac ako 22 % mexického domáceho trhu, čo dokazuje existenciu hospodárskej súťaže na tomto trhu.
            
         
               (28)
            
            
               Komisia dospela v tejto fáze k záveru, že vhodnou analogickou krajinou podľa článku 2 ods. 7 písm. a) základného nariadenia je Mexiko.
            
         3.2.   Normálna hodnota
   
   
               (29)
            
            
               Informácie, ktoré poskytol spolupracujúci výrobca v analogickej krajine, sa v súlade s článkom 2 ods. 7 písm. a) základného nariadenia použili ako základ na určenie normálnej hodnoty pre vyvážajúcich výrobcov, ktorým nebolo poskytnuté THZ.
            
         
               (30)
            
            
               Komisia najskôr v súlade s článkom 2 ods. 2 základného nariadenia preskúmala, či je celkový objem predaja na domácom trhu spolupracujúceho výrobcu v analogickej krajine reprezentatívny. Predaj na domácom trhu je reprezentatívny vtedy, ak celkový objem predaja podobného výrobku nezávislým zákazníkom na domácom trhu predstavuje aspoň 5 % celkového objemu vývozného predaja príslušného výrobku vyvážajúcich výrobcov v dotknutej krajine do Únie v priebehu obdobia prešetrovania. Na základe toho bol celkový predaj podobného výrobku na domácom trhu v prípade spolupracujúceho výrobcu reprezentatívny.
            
         
               (31)
            
            
               Komisia následne identifikovala druhy výrobku predávané na domácom trhu v analogickej krajine, ktoré boli rovnaké alebo porovnateľné s druhmi predávanými na vývoz do Únie vyvážajúcimi výrobcami v dotknutej krajine s reprezentatívnym predajom na domácom trhu.
            
         
               (32)
            
            
               Komisia potom preskúmala, či bol predaj na domácom trhu v prípade spolupracujúceho výrobcu v analogickej krajine pre každý druh výrobku, ktorý je rovnaký alebo porovnateľný s druhom výrobku predávaným na vývoz do Únie, reprezentatívny v súlade s článkom 2 ods. 2 základného nariadenia. Na základe toho Komisia stanovila, že predaj určitého druhu výrobku na domácom trhu v analogickej krajine tvorí menej ako 5 % celkového objemu vývozného predaja rovnakého alebo porovnateľného s druhu výrobku do Únie, a preto bol nereprezentatívny.
            
         
               (33)
            
            
               Následne Komisia vymedzila podiel ziskového predaja počas obdobia prešetrovania nezávislým zákazníkom na domácom trhu v analogickej krajine za každý druh výrobku, s cieľom rozhodnúť, či na výpočet normálnej hodnoty podľa článku 2 ods. 4 základného nariadenia použiť skutočný predaj na domácom trhu.
            
         
               (34)
            
            
               Z analýzy predaja na domácom trhu vyplynulo, že vo všetkých prípadoch bol predaj na domácom trhu ziskový a že vážená priemerná predajná cena bola vyššia ako výrobné náklady. Normálna hodnota sa preto vypočítala ako vážený priemer cien všetkých domácich predajov počas obdobia prešetrovania.
            
         
               (35)
            
            
               Keďže v prípade určitých druhov podobného výrobku nebol zaznamenaný žiadny predaj alebo bol zaznamenaný nedostatočný predaj v bežnom obchodnom styku v analogickej krajine, Komisia stanovila normálnu hodnotu v súlade s článkom 2 ods. 3 a 6 základného nariadenia.
            
         
               (36)
            
            
               V prípade druhov výrobkov, ktoré sa na domácom trhu v analogickej krajine nepredali v reprezentatívnom množstve, sa použili priemerné predajné, všeobecné a administratívne výdavky (ďalej len „PVA“) a zisk z transakcií uskutočnených v bežnom obchodnom styku na domácom trhu v súvislosti s týmito druhmi výrobku. V prípade druhov výrobkov, ktoré sa na domácom trhu v analogickej krajine nepredali vôbec, sa použil vážený priemer PVA výdavkov a zisk zo všetkých transakcií uskutočnených v bežnom obchodnom styku na domácom trhu.
            
         
               (37)
            
            
               Značný počet vyvážaných druhov výrobku z dotknutej krajiny do Únie nie je možné priamo porovnať s druhmi výrobku vyrábanými v analogickej krajine. Normálna hodnota pre neporovnateľné druhy výrobku sa preto musela vytvoriť podľa článku 2 ods. 3 základného nariadenia na základe výrobných nákladov výrobcu analogickej krajiny plus primerané suma PVA výdavkov a zisku. Normálna hodnota bola teda vytvorená v súlade s článkom 2 ods. 3 a 6 základného nariadenia tak, že k priemerným výrobným nákladom na príslušný druh výrobku sa pripočítali vzniknuté vážené priemerné PVA náklady (4) (1 % – 10 %) a vážený priemerný zisk (4) (9 % – 19 %) realizovaný výrobcom v analogickej krajine v oblasti domáceho predaja pri bežnom obchodovaní počas obdobia prešetrovania.
            
         3.3.   Vývozná cena
   
   
               (38)
            
            
               Vyvážajúci výrobcovia zaradení do vzorky vyvážali do Únie buď priamo nezávislým zákazníkom alebo prostredníctvom prepojených vyvážajúcich spoločností so sídlom dotknutej krajine. Neuskutočnil sa žiaden vývoz prostredníctvom prepojených dovozcov so sídlom v Únii.
            
         
               (39)
            
            
               Keďže vyvážajúci výrobcovia vyvážali príslušný výrobok priamo nezávislým zákazníkom v Únii, vývozná cena bola v súlade s článkom 2 ods. 8 základného nariadenia cena príslušného výrobku skutočne zaplatená alebo splatná za výrobok pri jeho predaji na vývoz do Únie.
            
         3.4.   Porovnanie
   
   
               (40)
            
            
               Komisia porovnala normálnu hodnotu a vývoznú cenu vyvážajúcich výrobcov zaradených do vzorky na základe cien zo závodu.
            
         
               (41)
            
            
               V prípade, že to bolo odôvodnené potrebou zabezpečiť spravodlivé porovnanie, Komisia v súlade s článkom 2 ods. 10 základného nariadenia upravila normálnu hodnotu a/alebo vývoznú cenu s cieľom zohľadniť rozdiely, ktoré ovplyvňujú ceny a porovnateľnosť cien.
            
         
               (42)
            
            
               Vykonali sa úpravy pre náklady na dopravu, námornú prepravu a poistenie, manipuláciu, nakladanie a úpravy v súvislosti s vedľajšími nákladmi v rozmedzí od 2 % do 12 %, úverovými nákladmi v rozmedzí od 0,01 % do 0,3 %, províziami v rozmedzí od 0,1 % do 2 % a bankovými poplatkami v rozmedzí od 0,02 % do 0,3 %, ak mali preukázateľný vplyv na porovnateľnosť cien.
            
         
               (43)
            
            
               Čína uplatňuje politiku preplácania DPH pri vývoze iba čiastočne a v tomto prípade sa 8 % DPH neprepláca. S cieľom zabezpečiť, aby normálna hodnota bola vyjadrená na rovnakej úrovni zdaňovania ako vývozná cena, bola táto hodnota upravená smerom nahor o tú časť DPH účtovanú na vývoz bezšvových rúr a rúrok s veľkým priemerom, ktorá nebola vrátená čínskym vyvážajúcim výrobcom (5).
            
         3.5.   Dumpingové rozpätia
   
   
               (44)
            
            
               V prípade vyvážajúcich výrobcov zaradených do vzorky Komisia v súlade s článkom 2 ods. 11 a ods. 12 základného nariadenia porovnala váženú priemernú normálnu hodnotu každého druhu podobného výrobku v analogickej krajine (pozri odôvodnenia 29 až 37 vyššie) s váženou priemernou vývoznou cenou zodpovedajúceho druhu príslušného výrobku.
            
         
               (45)
            
            
               V prípade spolupracujúcich vyvážajúcich výrobcov nezaradených do vzorky Komisia vypočítala vážené priemerné dumpingové rozpätie v súlade s článkom 9 ods. 6 základného nariadenia. Toto rozpätie sa preto stanovilo na základe rozpätí vyvážajúcich výrobcov zaradených do vzorky, bez ohľadu na rozpätia vyvážajúcich výrobcov s nulovým dumpingovým rozpätím a dumpingovým rozpätím de minimis, ako aj rozpätia stanovené za okolností uvedených v článku 18 základného nariadenia.
            
         
               (46)
            
            
               V prípade všetkých ostatných vyvážajúcich výrobcov v dotknutej krajine Komisia stanovila dumpingové rozpätia na základe dostupných skutočností v súlade s článkom 18 základného nariadenia. Na tento účel Komisia určila úroveň spolupráce vyvážajúcich výrobcov. Úroveň spolupráce je objem vývozu spolupracujúcich vyvážajúcich výrobcov do Únie vyjadrený ako pomer celkového objemu vývozu (podľa dovozných štatistik Eurostatu) z dotknutej krajiny do Únie.
            
         
               (47)
            
            
               Úroveň spolupráce sa v tomto prípade vysoká, pretože dovoz spolupracujúcich vyvážajúcich výrobcov predstavoval približne 85 % celkového dovozu do Únie počas obdobia prešetrovania. Na základe toho sa Komisia rozhodla stanoviť zvyškové dumpingové rozpätie na úrovni spoločnosti zaradenej do vzorky, na ktorú sa vzťahovalo najvyššie dumpingové rozpätie.
            
         
               (48)
            
            
               Dočasné dumpingové rozpätia vyjadrené ako percentuálny podiel ceny CIF na hranici Únie pred preclením je:
               
                           Spoločnosť
                        
                        
                           Dočasné dumpingové rozpätie (%)
                        
                     
                           Yangzhou Chengde Steel Pipe Co., Ltd
                        
                        
                           45,4
                        
                     
                           Hubei Xinyegang Special Tube Co., Ltd
                        
                        
                           103,8
                        
                     
                           Yangzhou Lontrin Steel Tube Co., Ltd
                        
                        
                           43,5
                        
                     
                           Hengyang Valin MPM Co., Ltd
                        
                        
                           94,1
                        
                     
                           Ostatní spolupracujúci výrobcovia
                        
                        
                           74,7
                        
                     
                           Všetci ostatní výrobcovia
                        
                        
                           103,8
                        
                     
         4.   VÝROBNÉ ODVETVIE ÚNIE
   
   4.1.   Výrobné odvetvie Únie
   
   
               (49)
            
            
               Počas obdobia prešetrovania vyrábalo podobný výrobok sedem výrobcov v Únii. Považujú sa preto za výrobné odvetvie Únie v zmysle článku 4 ods. 1 a článku 5 ods. 4 základného nariadenia a ďalej sa budú uvádzať len ako „výrobné odvetvie Únie“.
            
         4.2.   Výroba v Únii
   
   
               (50)
            
            
               Na stanovenie celkovej výroby v Únii počas obdobia prešetrovania sa použili všetky dostupné informácie o výrobnom odvetví Únie, ako sú informácie poskytnuté v podnete, údaje zhromaždené od výrobcov v Únii pred začiatkom prešetrovania a po ňom a dotazníky, ktoré vyplnili výrobcovia z Únie zaradení do vzorky.
            
         
               (51)
            
            
               Na tomto základe bola celková výroba v Únii počas obdobia prešetrovania stanovená na úrovni približne 227 000 ton. Tento údaj zahŕňa výrobu všetkých výrobcov Únie, výrobcov zaradených do vzorky aj odhad výroby výrobcov nezaradených do vzorky.
            
         4.3.   Výber vzorky výrobcov z Únie
   
   
               (52)
            
            
               Ako je uvedené v odôvodnení 7, do vzorky boli zaradení štyria výrobcovia z Únie, ktorí predstavovali 51 % celkovej odhadovanej výroby podobného výrobku v Únii.
            
         5.   UJMA
   
   5.1.   Spotreba v Únii
   
   
               (53)
            
            
               Spotreba v Únii sa stanovila na základe celkového objemu predaja uskutočneného výrobným odvetvím Únie na trhu Únie a na základe celkového dovozu. V rokoch 2012 až 2014 sa spotreba v Únii znížila a mierne zotavila v roku 2015. Spotreba v Únii sa počas posudzovaného obdobia znížila celkovo o 10 %.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Spotreba (v tonách)
                        
                        
                           176 751 
                        
                        
                           171 538 
                        
                        
                           155 031 
                        
                        
                           158 539 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              97
                           
                        
                        
                           
                              88
                           
                        
                        
                           
                              90
                           
                        
                     
                           
                              Zdroj: Európska komisia (Eurostat), podnet a vyplnené dotazníky.
                        
                     
         5.2.   Dovoz z dotknutej krajiny do Únie
   
   5.2.1.   Objem a podiel dotknutého dovozu na trhu
   
   
               (54)
            
            
               Počas posudzovaného obdobia sa zistilo, že dovoz z Čínskej ľudovej republiky do Únie, sa z hľadiska objemu a podielu na trhu vyvíjal takto:
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Objem (v tonách)
                        
                        
                           39 195 
                        
                        
                           35 337 
                        
                        
                           41 590 
                        
                        
                           42 539 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              106
                           
                        
                        
                           
                              109
                           
                        
                     
                           Trhový podiel na spotrebe EÚ (%)
                        
                        
                           22,2
                        
                        
                           20,6
                        
                        
                           26,8
                        
                        
                           26,8
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              121
                           
                        
                        
                           
                              121
                           
                        
                     
                           
                              Zdroj: Európska komisia (Eurostat), podnet a vyplnené dotazníky.
                        
                     
         
               (55)
            
            
               Po znížení v roku 2013 sa objemy dovozu z Číny v roku 2014 prudko zvýšili a v roku 2015 zostali bez zmeny. Celkovo sa v kontexte znižovania spotreby v Únii počas posudzovaného obdobia dovoz zvýšil o 9 %, z 39 000 ton na 42 500 ton počas obdobia prešetrovania. Podiel dovozu z Číny na trhu sa počas posudzovaného obdobia zvýšil, a to z 22,2 % na 26,8 %.
            
         5.2.2.   Dovozné ceny a cenové podhodnotenie
   
   
               (56)
            
            
               V tejto tabuľke sa uvádza priemerná cena dovozu z Číny:
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Priemerná cena v EUR/tona
                        
                        
                           913
                        
                        
                           927
                        
                        
                           965
                        
                        
                           910
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              106
                           
                        
                        
                           
                              100
                           
                        
                     
                           
                              Zdroj: Európska komisia (Eurostat).
                        
                     
         
               (57)
            
            
               Priemerné dovozné ceny sa stanovili na základe dovozných štatistík Eurostatu. Priemerné dovozné ceny z Číny zostali počas posudzovaného obdobia celkom stabilné. Dovozné ceny boli mierne vyššie v roku 2014 ako v predchádzajúcich rokoch, ale v roku 2015 sa ceny opäť znížili na svoje pôvodné úrovne.
            
         
               (58)
            
            
               Priemerné dovozné ceny však závisia od kombinácie výrobkov, najmä od kvality ocele, ktorá nie je v obchodných štatistikách zreteľná. Zatiaľ čo priemerná vývozná predajná cena všetkých čínskych vyvážajúcich výrobcov bola v období prešetrovania 910 EUR/tona, priemerná vývozná cena čínskych vyvážajúcich výrobcov zaradených do vzorky bola 1 102 EUR/tona v rozmedzí od 946 EUR/tona do 1 444 EUR/tona.
            
         
               (59)
            
            
               Ako vidieť z odôvodnenia 79, dovozné ceny z Číny zostali počas celého obdobia podstatne nižšie ako predajné ceny odvetvia Únie.
            
         
               (60)
            
            
               S cieľom určiť, či počas obdobia prešetrovania došlo k cenovému podhodnoteniu a do akej miery, sa vážené priemerné predajné ceny každého druhu výrobku výrobcov z Únie zaradených do vzorky účtované neprepojeným zákazníkom na trhu Únie upravené na úroveň cien zo závodu odpočítaním skutočných dodacích nákladov (43,4 EUR/tona), provízií (51 EUR/tona), odložených zliav (132,2 EUR/tona) a úverových nákladov (3,28 EUR/tona) porovnávali so zodpovedajúcimi váženými priemernými cenami každého druhu výrobku v rámci dumpingového dovozu čínskych výrobcov zaradených do vzorky prvému nezávislému zákazníkovi na trhu Únie stanovenými na základe cien CIF po pridaní nákladov po dovoze a nákladov na manipuláciu (1,82 % hodnoty CIF).
            
         
               (61)
            
            
               S cieľom uskutočniť spravodlivé porovnanie na rovnakej úrovni obchodu ako čínsky dovoz sa posudzoval len predaj obchodníkom a distribútorom z Únie. Priamy predaj koncovým používateľom bol z analýzy vylúčený, pretože priamy predaj koncovým používateľom zvyčajne zahŕňa dodatočné individuálne prispôsobené požiadavky, ktoré vedú k vyšším cenám, ako predaj obchodníkom a distribútorom, pri ktorom sa dodržiavajú štandardné požiadavky. Výsledkom je, že priemerná predajná cena odvetvia Únie použitá na účel porovnania podhodnotenia bola 1 359 EUR/tona (počas obdobia prešetrovania), zatiaľ čo pri posudzovaní všetkých predajov je priemerná predajná cena 1 584 EUR/tona.
            
         
               (62)
            
            
               Z výsledku porovnania vyjadreného ako percentuálny podiel z obratu výrobcov v Únii zaradených do vzorky počas obdobia prešetrovania vyplynulo rozpätie podhodnotenia v rozmedzí od 15,1 % do 30,2 %.
            
         5.3.   Hospodárska situácia výrobného odvetvia Únie
   
   5.3.1.   Predbežné poznámky
   
   
               (63)
            
            
               V súlade s článkom 3 ods. 5 základného nariadenia skúmanie vplyvu dumpingového dovozu z Číny na výrobné odvetvie Únie zahŕňalo hodnotenie všetkých hospodárskych ukazovateľov, ktoré majú vplyv na stav výrobného odvetvia Únie počas posudzovaného obdobia.
            
         
               (64)
            
            
               Ako sa uvádza v odôvodnení 7, výber vzorky sa použil na preskúmanie prípadnej ujmy, ktorú utrpelo výrobné odvetvie Únie.
            
         
               (65)
            
            
               Komisia rozlišovala pri analýze ujmy medzi makroekonomickými a mikroekonomickými ukazovateľmi ujmy. Ako makroekonomické ukazovatele boli použité výroba, výrobná kapacita, využitie kapacity, objem predaja, trhový podiel a rast, zamestnanosť, produktivita, veľkosť skutočného dumpingového rozpätia a zotavenie z minulého dumpingu. Analyzovala aj priemerné jednotkové ceny, jednotkové náklady, ziskovosť, peňažný tok, investície, návratnosti investícií a schopnosti získavať kapitál, zásob a nákladov práce výrobcov z Únie zaradených do vzorky ako mikroekonomické ukazovatele.
            
         
               (66)
            
            
               Na stanovenie makroekonomických ukazovateľov a najmä údajov týkajúcich sa výrobcov z Únie, ktorí neboli zaradení do vzorky, sa použili všetky dostupné informácie o výrobnom odvetví Únie vrátane informácií poskytnutých v podnete, údajov zhromaždených od výrobcov v Únii pred začiatkom prešetrovania a po ňom a odpovedí v dotazníkoch, ktoré vyplnili výrobcovia z Únie zaradení do vzorky. Štatistické údaje, ktorými disponovali navrhovatelia, boli overené v priestoroch navrhovateľov.
            
         
               (67)
            
            
               Mikroekonomické ukazovatele boli stanovené na základe overených informácií, ktoré poskytli výrobcovia z Únie zaradení do vzorky vo svojich vyplnených dotazníkoch.
            
         5.3.2.   Makroekonomické ukazovatele
   
   5.3.2.1.   Výroba, výrobná kapacita a využitie kapacity
   
   
               (68)
            
            
               Trendy týkajúce sa výroby, výrobnej kapacity a využitia kapacity v Únii sa počas posudzovaného obdobia vyvíjali takto: Prešetrovaním sa ukázalo, že niektoré výrobné linky použité na výrobu príslušného výrobku sa používali aj na výrobu iných výrobkov, a to rúry s menším priemerom. V tabuľke sa preto uvádza celkový objem výroby iných ako zahrnutých výrobkov, ako aj objem výroby príslušného výrobku.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Objem výroby (v tonách)
                        
                        
                           300 714 
                        
                        
                           313 941 
                        
                        
                           288 749 
                        
                        
                           227 023 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              96
                           
                        
                        
                           
                              75
                           
                        
                     
                           Objem výroby všetkých výrobkov (v tonách)
                        
                        
                           404 996 
                        
                        
                           415 552 
                        
                        
                           378 981 
                        
                        
                           321 378 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              94
                           
                        
                        
                           
                              79
                           
                        
                     
                           Kapacita výroby všetkých výrobkov (v tonách)
                        
                        
                           644 339 
                        
                        
                           644 339 
                        
                        
                           644 339 
                        
                        
                           644 339 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           Využitie kapacity všetkých výrobkov
                        
                        
                           63
                        
                        
                           64
                        
                        
                           59
                        
                        
                           50
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              94
                           
                        
                        
                           
                              79
                           
                        
                     
                           
                              Zdroj: Podnet, vyplnené dotazníky.
                        
                     
         
               (69)
            
            
               Počas posudzovaného obdobia sa výroba príslušného výrobku v Únii znížila. Zníženie výroby bolo rýchlejšie ako zníženie spotreby v Únii.
            
         
               (70)
            
            
               Keďže rovnaké stroje možno použiť na výrobu podobného výrobku aj bezšvových rúr a rúrok s menším priemerom, výrobná kapacita a využitie sa vypočítali pre všetky druhy bezšvových rúr a rúrok. Neexistujú žiadne stroje, ktoré by boli obmedzené len na bezšvové rúry a rúrky s priemerom presahujúcim 406,4 mm, ktoré by sa mohli zohľadniť pri výpočte kapacity a využitia kapacity len podobného výrobku. V každom prípade sa zaznamenalo, že zníženie objemu výroby všetkých výrobkov odráža zníženie objemu výroby príslušného výrobku. Kapacita sa počas posudzovaného obdobia nezmenila, keďže nebola pridaná ani zavretá žiadna nová výrobná kapacita. Miera využitia kapacity sa znížila spolu so znížením predaja výrobcov z Únie.
            
         5.3.2.2.   Objem predaja, podiel na trhu a trhový rast
   
   
               (71)
            
            
               Predaj výrobcov z Únie zahŕňal malú časť predaja prepojeným spoločnostiam. Tento prepojený predaj predstavoval 3 % spotreby v Únii. Objem predaja, podiel na trhu a trhový rast sa preto posudzovali samostatne pre prepojený predaj a voľný trh (neprepojený predaj).
            
         
               (72)
            
            
               Trendy týkajúce sa objemu predaja, podielu na trhu a trhového rastu sa počas posudzovaného obdobia vyvíjali takto:
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Objem predaja (v tonách)
                        
                        
                           132 241 
                        
                        
                           119 894 
                        
                        
                           95 054 
                        
                        
                           100 975 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              72
                           
                        
                        
                           
                              76
                           
                        
                     
                           Trhový podiel na spotrebe EÚ (%)
                        
                        
                           75
                        
                        
                           70
                        
                        
                           61
                        
                        
                           64
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              82
                           
                        
                        
                           
                              85
                           
                        
                     
                           Objem predaja v prípade prepojeného predaja (v tonách)
                        
                        
                           11 505 
                        
                        
                           5 689 
                        
                        
                           7 171 
                        
                        
                           4 971 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              49
                           
                        
                        
                           
                              62
                           
                        
                        
                           
                              43
                           
                        
                     
                           Trhový podiel prepojeného predaja (%)
                        
                        
                           7
                        
                        
                           3
                        
                        
                           5
                        
                        
                           3
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              51
                           
                        
                        
                           
                              71
                           
                        
                        
                           
                              48
                           
                        
                     
                           
                              Zdroj: Európska komisia (Eurostat), podnet, vyplnené dotazníky.
                        
                     
         
               (73)
            
            
               V kontexte znižovania spotreby v Únii sa objemy predaja v rokoch 2012 až 2014 znížili a tesne zvýšili v roku 2015. Celkovo sa predaj v Únii počas posudzovaného obdobia znížil o 24 %. V dôsledku toho sa podiel výrobného odvetvia Únie na trhu znížil zo 75 % na 64 %.
            
         
               (74)
            
            
               Prepojený predaj sa znížil o viac ako polovicu, z 11 000 ton na menej než 5 000 ton. Celkový podiel prepojeného predaja bol malý, 3 % spotreby v Únii počas obdobia prešetrovania. Prepojený predaj sa uskutočnil v súvislosti s obchodnou činnosťou. Tieto výrobky boli následne predané ďalej a neboli použité na vlastnú spotrebu prepojených spoločností.
            
         5.3.2.3.   Zamestnanosť a produktivita
   
   
               (75)
            
            
               Zamestnanosť sa znížila z 3 256 v roku 2012 na 2 824 počas obdobia prešetrovania (2015). Zamestnanosť vo výrobnom odvetví Únie sa vypočítala prostredníctvom zohľadnenia počtu zamestnancov pracujúcich priamo pri výrobe príslušného výrobku, ak bol k dispozícii, alebo prostredníctvom proporcionálneho rozdelenia celkovej zamestnanosti výrobcov podľa podielu výroby príslušného výrobku. Produktivita meraná ako výroba v tonách na zamestnanú osobu za rok sa prvýkrát zlepšila v roku 2013, kedy sa zvýšila výroba v Únii, ale potom sa opäť znížila v súvislosti so znížením výroby v Únii. Zníženie výroby spôsobilo zmenšenie počtu zmien na pracovníka v odvetví Únie, čo znamená, že počet zamestnancov sa neznížil tak rázne ako výroba v Únii.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Počet zamestnancov
                        
                        
                           3 256 
                        
                        
                           2 851 
                        
                        
                           3 192 
                        
                        
                           2 824 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              88
                           
                        
                        
                           
                              98
                           
                        
                        
                           
                              87
                           
                        
                     
                           Produktivita (v tonách na zamestnanca)
                        
                        
                           92
                        
                        
                           110
                        
                        
                           90
                        
                        
                           80
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              119
                           
                        
                        
                           
                              98
                           
                        
                        
                           
                              87
                           
                        
                     
                           
                              Zdroj: Podnet, vyplnené dotazníky.
                        
                     
         5.3.2.4.   Veľkosť skutočného dumpingového rozpätia a zotavenie sa z dumpingu v minulosti
   
   
               (76)
            
            
               Dumpingové rozpätia pre čínskych vyvážajúcich výrobcov zaradených do vzorky sú značné (pozri odôvodnenie 48). Vzhľadom na objem, podiel na trhu a ceny dumpingového dovozu z Číny, ktoré sa už spomínali v predchádzajúcom texte, nemožno vplyv skutočného dumpingového rozpätia na výrobné odvetvie Únie považovať za zanedbateľný.
            
         
               (77)
            
            
               Predtým sa nezistil žiaden dumping.
            
         5.3.3.   Mikroekonomické ukazovatele
   
   5.3.3.1.   Priemerné jednotkové predajné ceny na trhu Únie a jednotkové výrobné náklady
   
   
               (78)
            
            
               Priemerné predajné ceny výrobcov Únie zaradených do vzorky neprepojeným zákazníkom v Únii sa od roku 2012 do obdobia prešetrovania znížili o 14 %.
            
         
               (79)
            
            
               V rovnakom období sa náklady odvetvia Únie zvýšili o 8 %. Bolo to najmä z dôvodu zvyšujúcej sa réžie na tonu. Objemy predaja sa znížili a v dôsledku toho sa réžie prenášali na menšie objemy predaja, čím sa zvýšila priemerná réžia na tonu. Výsledkom je, že odvetvie sa stalo od roku 2013 stratové.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Priemerná jednotková predajná cena v Únii neprepojeným zákazníkom
                        
                        
                           1 839 
                        
                        
                           1 679 
                        
                        
                           1 773 
                        
                        
                           1 584 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              96
                           
                        
                        
                           
                              86
                           
                        
                     
                           Jednotkové náklady predaného tovaru (EUR/tona)
                        
                        
                           1 733 
                        
                        
                           1 713 
                        
                        
                           1 942 
                        
                        
                           1 873 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              112
                           
                        
                        
                           
                              108
                           
                        
                     
                           
                              Zdroj: Vyplnené dotazníky.
                        
                     
         5.3.3.2.   Ziskovosť, peňažný tok, investície, návratnosť investícií a schopnosť získavať kapitál
   
   
               (80)
            
            
               Počas posudzovaného obdobia sa peňažný tok, investície, návratnosť investícií výrobcov z Únie a ich schopnosť zvyšovať kapitál vyvíjala takto:
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Ziskovosť predaja v Únii neprepojeným zákazníkom (v % z obratu z predaja)
                        
                        
                           + 5,7
                        
                        
                           – 2,0
                        
                        
                           – 9,5
                        
                        
                           – 18,3
                        
                     
                           Peňažný tok (EUR)
                        
                        
                           9 480 887 
                        
                        
                           8 224 523 
                        
                        
                           14 894 
                        
                        
                           3 814 661 
                        
                     
                           Investície (EUR)
                        
                        
                           2 522 406 
                        
                        
                           5 241 449 
                        
                        
                           2 642 167 
                        
                        
                           2 465 992 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              208
                           
                        
                        
                           
                              105
                           
                        
                        
                           
                              98
                           
                        
                     
                           Návratnosť investícií (%)
                        
                        
                           16,6
                        
                        
                           – 6,2
                        
                        
                           – 27,7
                        
                        
                           – 53,6
                        
                     
                           
                              Zdroj: Vyplnené dotazníky.
                        
                     
         
               (81)
            
            
               Ziskovosť bola vyjadrená ako čistý zisk pred zdanením predaja podobného výrobku zákazníkom v Únii ako percentuálny podiel obratu z tohto predaja.
            
         
               (82)
            
            
               Výrobcovia z Únie zaradení do vzorky boli v roku 2012 ziskoví (5,7 %), ale od roku 2013 sa stali stratoví.
            
         
               (83)
            
            
               Peňažný tok, ktorý predstavuje schopnosť výrobného odvetvia samofinancovať svoje činnosti, zostal počas posudzovaného obdobia kladný, ale na značne oslabenej úrovni.
            
         
               (84)
            
            
               Vývoj ziskovosti a peňažného toku počas posudzovaného obdobia obmedzili schopnosť výrobcov z Únie zaradených do vzorky investovať do svojich činností a spomalil ich rozvoj. Vzhľadom na povahu odvetvia sú však realizované investície použité na výrobu rôznych veľkostí bezšvových rúr a rúrok vrátane výrobkov, ktoré nepatria do predmetu prešetrovania. Z tohto dôvodu nebolo možné priamo zistiť investície a návratnosť investícií osobitne pre prešetrovaný výrobok. Namiesto toho sa predpokladalo, že celkové investície výrobného odvetvia boli pridelené pre príslušný výrobok v súlade s jeho podielom celkového obratu.
            
         
               (85)
            
            
               Vzhľadom na uvedené skutočnosti možno dospieť k záveru, že finančná výkonnosť výrobcov z Únie zaradených do vzorky zostala počas obdobia prešetrovania negatívna.
            
         5.3.3.3.   Zásoby
   
   
               (86)
            
            
               Úroveň zásob výrobcov z Únie zaradených do vzorky sa v priebehu posudzovaného obdobia zvýšila o 65 %. Výroba sa však zvyčajne vykonáva na základe objednávok, teda úrovne zásob sú vo všeobecnosti malé, počas obdobia prešetrovania zodpovedajú 3 % výroby.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           Konečný stav zásob (v tonách)
                        
                        
                           4 129 
                        
                        
                           5 619 
                        
                        
                           10 107 
                        
                        
                           6 821 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              136
                           
                        
                        
                           
                              245
                           
                        
                        
                           
                              165
                           
                        
                     
                           
                              Zdroj: Vyplnené dotazníky.
                        
                     
         5.3.3.4.   Náklady práce
   
   
               (87)
            
            
               Priemerné náklady práce výrobcov z Únie zaradených do vzorky sa v roku 2013 pri miernom zvýšení výroby mierne zvýšili, a potom sa po znížení výroby v rokoch 2014 – 2015 znížili o 8 % pod úroveň z roku 2012. Výrobcovia z Únie upravili počet zmien v súlade s dopytom.
               
                            
                        
                        
                           2012
                        
                        
                           2013
                        
                        
                           2014
                        
                        
                           OP
                        
                     
                           Priemerné náklady práce na zamestnanca (v EUR)
                        
                        
                           53 499 
                        
                        
                           54 868 
                        
                        
                           48 770 
                        
                        
                           49 057 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              91
                           
                        
                        
                           
                              92
                           
                        
                     
                           
                              Zdroj: Vyplnené dotazníky.
                        
                     
         5.4.   Záver o ujme
   
   
               (88)
            
            
               Ako sa uvádza vyššie, počas posudzovaného obdobia sa výroba odvetvia Únie a následne zamestnanosť znížili. Výrobné odvetvie Únie stratilo objemy predaja a podiel na trhu, zatiaľ čo dovoz z Číny podhodnotil ceny Únie, čím sa vytvoril tlak na ceny. Výsledkom je, že sa znížili predajné ceny. Najdôležitejšie je, že odvetvie sa stalo stratové: ziskovosť počas posudzovaného obdobia zhoršovala a v období prešetrovania dosiahla najhorší výsledok so stratou 18,3 %.
            
         
               (89)
            
            
               Vzhľadom na uvedené skutočnosti sa dospelo k predbežnému záveru, že výrobné odvetvie Únie utrpelo značnú ujmu v zmysle článku 3 ods. 5 základného nariadenia.
            
         6.   PRÍČINNÁ SÚVISLOSŤ
   
   6.1.   Úvod
   
   
               (90)
            
            
               V súlade s článkom 3 ods. 6 a 7 základného nariadenia Komisia preskúmala, či dumpingový dovoz z Číny spôsobil výrobnému odvetviu Únie ujmu v dostatočnej miere na to, aby sa považovala za značnú. Preskúmali sa aj iné známe faktory než dumpingový dovoz, ktoré mohli v tom istom čase spôsobiť výrobnému odvetviu Únie ujmu, s cieľom zabezpečiť, aby sa možná ujma spôsobená týmito inými faktormi nepripisovala dumpingovému dovozu.
            
         6.2.   Vplyv dumpingového dovozu
   
   
               (91)
            
            
               Pri prešetrovaní sa zistilo, že objem dovozu s pôvodom v Číne sa zvýšil, zatiaľ čo sa spotreba v Únii znížila. Ako sa uvádza v odôvodneniach 54 a 72, dovoz z Číny sa zvýšil z 39 195 ton v roku 2012 na 42 539 ton v období prešetrovania. Predaj výrobného odvetvia Únie klesol zo 132 241 ton v roku 2012 na 100 975 ton v období prešetrovania.
            
         
               (92)
            
            
               Pokiaľ ide o tlak na ceny, ktorý prevládal na trhu Únie počas posudzovaného obdobia, zistilo sa, že priemerné ceny dovozu z Číny zostávali stále nižšie ako priemerné predajné ceny výrobného odvetvia Únie. Cenovým podhodnotením výrobného odvetvia Únie čínsky dovoz zvýšil svoj trhový podiel z 22,2 % na 26,8 %, zatiaľ čo sa trhový podiel výrobného odvetvia Únie znížil.
            
         
               (93)
            
            
               Z dôvodu tlaku na ceny vyvíjaného zvýšením objemu dumpingového dovozu z Číny nebolo výrobné odvetvie Únie schopné pokryť svoje náklady. Výrobné odvetvie Únie sa stalo stratové v roku 2013.
            
         
               (94)
            
            
               Komisia poznamenala, že vývoj dovozu z Číny a vývoj ujmy, ktorú utrpelo výrobné odvetvie Únie, neboli medzi rokmi 2012 a 2015 úplne vo vzájomnom vzťahu na ročnej báze. Podiel Číny na trhu sa však v roku 2014 výrazne zvýšil, zatiaľ čo ukazovatele ujmy vykazovali počas rovnakého obdobia jasný negatívny trend, ktorý pretrval v roku 2015. Od roku 2014 Únia nebola schopná prekonať znaky slabosti, ktoré sa začali ukazovať v roku 2013.
            
         
               (95)
            
            
               Vzhľadom na uvedené skutočnosti sa dospelo k predbežnému záveru, že zvýšenie dumpingového dovozu z Číny za ceny, ktoré neustále podhodnocujú ceny výrobného odvetvia Únie, spôsobilo výrobnému odvetviu Únie značnú ujmu.
            
         6.3.   Vplyv ďalších faktorov
   
   6.3.1.   Vývozná výkonnosť výrobného odvetvia Únie
   
   
               (96)
            
            
               Počas posudzovaného obdobia sa znížil prepojený aj neprepojený vývoz do tretích krajín. Pretože predaj v Únii sa tiež znížil v rovnakom období podobným tempom, podiel vývozu stále zostal vysoký a klesol z 59 % všetkých predajov v roku 2012 na 56 % všetkých predajov v období prešetrovania. Určitý vývozný predaj sa uskutočnil prostredníctvom prepojených spoločností vo vývozných krajinách. Tieto výrobky boli následne predané ďalej a neboli použité na vlastnú spotrebu prepojených spoločností.
            
         
               (97)
            
            
               Vysoký podiel vývozu naznačuje, že výrobné odvetvie Únie je konkurencieschopné a môže predávať svoje výrobky na iných trhoch.
            
         
               (98)
            
            
               Pokles vývozného predaja prispel k ujme výrobného odvetvia Únie. Podľa výrobného odvetvia Únie (6) sa tento pokles vývozu udial v súvislosti so všeobecným spomalením na svetových trhoch. Komisia vyzýva zainteresované strany, aby poskytli ďalšie informácie s cieľom zhodnotiť, či si výrobné odvetvie Únie počínalo v súlade so svetovým trhom alebo horšie ako svetový trh. V každom prípade Komisia dospela k záveru, že vývoj vývozu nemôže vysvetliť prudké zvýšenie podielu Číny na trhu od roku 2014 a ujmu, ktorá z neho vyplýva. Pokles vývozného predaja preto nemohol narušiť príčinnú súvislosť medzi dovozom z Číny a značnou ujmou, ktorú utrpelo výrobné odvetvie Únie.
            
         6.3.2.   Predaj prepojeným stranám
   
   
               (99)
            
            
               Ako sa uvádza v odôvodnení 72 a 74, predaj prepojeným stranám v rámci únie predstavoval v období prešetrovania 4 971 ton, čo zodpovedá 2 % celkového predaja a 5 % predaja na trhu Únie. Prepojený predaj sa uskutočnil v súvislosti s obchodnou činnosťou. Tieto výrobky boli následne predané ďalej a neboli použité na vlastnú spotrebu prepojených spoločností.
            
         
               (100)
            
            
               Z dôvodu jeho malého objemu prepojený predaj nemôže byť potenciálnou príčinou ujmy.
            
         6.3.3.   Dovoz z tretích krajín
   
   
               (101)
            
            
               Dumpingový dovoz z Číny predstavoval 74 % celkového dovozu na trh Únie počas OP. Existovali aj iné zdroje dovozu vrátane Japonska, ktoré bolo preskúmané z hľadiska príčinnej súvislosti.
            
         
               (102)
            
            
               Dovoz z iných krajín ako Čína počas posudzovaného obdobia súhrnne vzrástol z 5 313 ton na 15 024 ton. Ich trhový podiel vzrástol z 3,0 % na 9,5 %. Priemerná cena tohto dovozu zostala podstatne vyššie ako dovozné ceny z Číny a vyššia ako predajné ceny Únie z výrobného odvetvia Únie.
            
         
               (103)
            
            
               Po Číne bolo najväčším zdrojom dovozu Japonsko. Podiel japonského dovozu na trhu kolísal od 1,3 % do 5,2 % spotreby v Únii. Počas obdobia prešetrovania japonský dovoz tvoril 3,6 % spotreby v Únii. Priemerné predajné ceny japonských vyvážajúcich výrobcov zostali vyššie ako predajné ceny čínskych vyvážajúcich výrobcov.
            
         
               (104)
            
            
               Dovoz z iných krajín bol ešte menší ako dovoz z Japonska, kde každý z najbližších väčších zdrojov dovozu (USA, Kórea a Rusko) predstavoval 1 – 2 % spotreby v Únii. Objem dovozu z týchto krajín preto nebol dosť významný, aby výrobnému odvetviu Únie spôsobil ujmu.
            
         
               (105)
            
            
               Na základe uvedených skutočností sa dospelo k záveru, že vplyv tohto dovozu nebol taký, aby narušil príčinnú súvislosť medzi čínskym dovozom a ujmou, ktorú utrpelo výrobné odvetvie Únie.
               
                           Krajina
                        
                        
                            
                        
                        
                           2012
                        
                        
                           2013
                        
                        
                           2014
                        
                        
                           OP (2015)
                        
                     
                           ČĽR
                        
                        
                           Objem (v tonách)
                        
                        
                           39 195 
                        
                        
                           35 337 
                        
                        
                           41 590 
                        
                        
                           42 539 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              106
                           
                        
                        
                           
                              109
                           
                        
                     
                           Trhový podiel na spotrebe EÚ (%)
                        
                        
                           22,2
                        
                        
                           20,6
                        
                        
                           26,8
                        
                        
                           26,8
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              121
                           
                        
                        
                           
                              121
                           
                        
                     
                           Priemerná cena (EUR/t)
                        
                        
                           913
                        
                        
                           927
                        
                        
                           965
                        
                        
                           910
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              106
                           
                        
                        
                           
                              100
                           
                        
                     
                           Japonsko
                        
                        
                           Objem (v tonách)
                        
                        
                           2 222 
                        
                        
                           8 922 
                        
                        
                           3 690 
                        
                        
                           5 757 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              402
                           
                        
                        
                           
                              166
                           
                        
                        
                           
                              259
                           
                        
                     
                           Trhový podiel na spotrebe EÚ (%)
                        
                        
                           1,3
                        
                        
                           5,2
                        
                        
                           2,4
                        
                        
                           3,6
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              414
                           
                        
                        
                           
                              166
                           
                        
                        
                           
                              259
                           
                        
                     
                           Priemerná cena (EUR/t)
                        
                        
                           2 146 
                        
                        
                           1 700 
                        
                        
                           2 779 
                        
                        
                           1 143 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              79
                           
                        
                        
                           
                              130
                           
                        
                        
                           
                              53
                           
                        
                     
                           Všetky tretie krajiny okrem Číny spolu
                        
                        
                           Objem (v tonách)
                        
                        
                           5 313 
                        
                        
                           16 308 
                        
                        
                           18 387 
                        
                        
                           15 024 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              307
                           
                        
                        
                           
                              346
                           
                        
                        
                           
                              283
                           
                        
                     
                           Trhový podiel na spotrebe EÚ (%)
                        
                        
                           3,0
                        
                        
                           9,5
                        
                        
                           11,9
                        
                        
                           9,5
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              316
                           
                        
                        
                           
                              394
                           
                        
                        
                           
                              315
                           
                        
                     
                           Priemerná cena (EUR/t)
                        
                        
                           2 717 
                        
                        
                           2 060 
                        
                        
                           2 889 
                        
                        
                           4 073 
                        
                     
                           
                              Index (2012 = 100)
                           
                        
                        
                           
                              100
                           
                        
                        
                           
                              76
                           
                        
                        
                           
                              106
                           
                        
                        
                           
                              150
                           
                        
                     
                           
                              Zdroj: Európska komisia (Eurostat).
                        
                     
         6.3.4.   Znižovanie spotreby z dôvodu krízy v odvetví ropy a zemného plynu
   
   
               (106)
            
            
               Znižovanie cien ropy viedlo k spomaleniu investícií v odvetví ropy a zemného plynu. Toto má negatívny vplyv na dopyt po rúrach s väčším priemerom na obloženie a vŕtanie, predávané výrobným odvetvím Únie. Teda to prispelo k ujme, ktorú utrpelo výrobné odvetvie Únie. Toto však nemôže vysvetliť prudké zvýšenie podielu Číny na trhu od roku 2014 a ujmu, ktorá z neho vyplýva. Kríza v odvetví ropy a zemného plynu preto nemohla narušiť príčinnú súvislosť medzi dovozom z Číny a značnou ujmou, ktorú utrpelo výrobné odvetvie Únie.
            
         6.4.   Rozdiely zistené v rozpätiach nákladov a ziskovosti v rámci výrobného odvetvia Únie
   
   
               (107)
            
            
               Komisia zistila, že náklady jedného z výrobcov z Únie zaradených do vzorky boli výrazne vyššie ako náklady ostatných troch výrobcov z Únie zaradených do vzorky. Jeho škála výrobkov je širšia a obsahuje kategórie výrobkov a druhy zákazníkov, ktoré nie sú prítomné pri ostatných výrobcoch z Únie. Jeho ziskovosť sa neustále zhoršovala, dokonca aj keď sa dovoz z Číny znížil alebo zostal stabilný.
            
         
               (108)
            
            
               Dôvody tejto situácie ešte neboli úplne stanovené.
            
         
               (109)
            
            
               Komisia tento bod ďalej prešetrí ako možný faktor narušenia príčinnej súvislosti. V tomto zmysle je potrebné poznamenať, že ako najväčšia spoločnosť vo vzorke má silný vplyv na obraz ujmy.
            
         
               (110)
            
            
               Ak sa ďalšou analýzou ukáže, že i) ujma spôsobená spoločnosti Vallourec Deutschland GmbH nie je v príčinnej súvislosti s dumpingovým dovozom, ale má iné príčiny, a ii) že pri absencii začlenenia spoločnosti Vallourec Deutschland GmbH do analýzy ujmy nie je zistenie ujmy možné udržať, Komisia môže zvážiť vplyv na príčinnú súvislosť aj pri porovnaní situácie celého výrobného odvetvia Únie.
            
         
               (111)
            
            
               Komisia vyzýva zúčastnené strany, aby sa vyjadrili k tomuto bodu.
            
         6.5.   Záver týkajúci sa príčinných súvislostí
   
   
               (112)
            
            
               Počas posudzovaného obdobia došlo k zvýšeniu objemu (z 39 195 ton v roku 2012 na 42 539 ton v roku 2015) a podielu na trhu (z 22,2 % v roku 2012 na 26,8 % v roku 2015) dumpingového dovozu s pôvodom v Číne. Okrem toho tento dovoz podhodnocuje ceny, ktoré na trhu Únie účtuje výrobné odvetvie Únie. Počas obdobia prešetrovania bolo cenové podhodnocovanie v rozpätí od 15,1 % do 30,2 % na základe porovnateľných druhov výrobkov.
            
         
               (113)
            
            
               Toto zvýšenie objemu dumpingového dovozu s pôvodom v Číne a jeho podielu na trhu sa časovo zhodovalo so zhoršovaním finančnej situácie výrobného odvetvia Únie. Výrobné odvetvie Únie nebolo schopné zvýšiť predaj a ceny, v dôsledku čoho sa finančné ukazovatele ako ziskovosť stali negatívne.
            
         
               (114)
            
            
               Skúmaním ostatných známych faktorov, ako je predaj prepojeným stranám, dovoz z iných tretích krajín a znižujúca sa spotreba, ktoré mohli spôsobiť ujmu výrobnému odvetviu Únie, sa zistilo, že tieto faktory neboli také, aby narušili príčinnú súvislosť zistenú medzi dumpingovým dovozom z Číny a ujmou, ktorú utrpelo výrobné odvetvie Únie. Komisia bude však ďalej prešetrovať dôvody, ktoré viedli k výraznému zníženiu ziskovosti výrobného odvetvia Únie.
            
         
               (115)
            
            
               Na základe uvedenej analýzy, pri ktorej sa odlíšili a oddelili účinky všetkých známych faktorov na situáciu výrobného odvetvia Únie od poškodzujúcich účinkov dumpingového dovozu, sa dospelo k predbežnému záveru, že dumpingový dovoz z Číny spôsobil výrobnému odvetviu Únie značnú ujmu v zmysle článku 3 ods. 6 základného nariadenia.
            
         7.   ZÁUJEM ÚNIE
   
   7.1.   Všeobecné úvahy
   
   
               (116)
            
            
               V súlade s článkom 21 základného nariadenia sa skúmalo, či napriek predbežnému zisteniu o poškodzujúcom dumpingu existujú závažné dôvody domnievať sa, že nie je v záujme Únie prijať v tomto konkrétnom prípade opatrenia. Analýza záujmu Únie vychádzala z posúdenia všetkých rôznych príslušných záujmov vrátane záujmov výrobného odvetvia Únie, dovozcov a používateľov.
            
         7.2.   Záujem výrobného odvetvia Únie
   
   
               (117)
            
            
               Výrobné odvetvie Únie tvorí sedem známych výrobcov predstavujúcich celú výrobu podobného výrobku v Únii. Títo výrobcovia sídlia v rôznych členských štátoch Únie, pričom počas obdobia prešetrovania v súvislosti s podobným výrobkom priamo zamestnávajú 2 800 ľudí. Prihlásili sa štyria výrobcovia z Únie, ktorí predstavovali 51 % výroby, a spolupracovali pri prešetrovaní.
            
         
               (118)
            
            
               Výrobné odvetvie Únie utrpelo značnú ujmu spôsobenú dumpingovým dovozom z Číny. Treba pripomenúť, že výrobné odvetvie Únie stratilo objemy predaja a podiel na trhu, a finančná situácia výrobného odvetvia Únie zostala nestabilná.
            
         
               (119)
            
            
               Očakáva sa, že uložením antidumpingových ciel sa obnovia spravodlivé obchodné podmienky na trhu Únie, čo umožní výrobnému odvetviu Únie upraviť svoje ceny podobného výrobku tak, aby sa v nich odrážali výrobné náklady.
            
         
               (120)
            
            
               Možno takisto očakávať, že uloženie opatrení umožní výrobnému odvetviu Únie získať späť aspoň časť podielu trhu, ktorý stratilo počas posudzovaného obdobia, čo by malo priaznivý vplyv na jeho ziskovosť a celkovú finančnú situáciu.
            
         
               (121)
            
            
               Ak by sa opatrenia neuložili, mohli by sa očakávať ďalšie straty podielu na trhu a ziskovosť výrobného odvetvia Únie by sa zhoršila.
            
         
               (122)
            
            
               Z toho dôvodu sa dospelo k predbežnému záveru, že uloženie antidumpingových opatrení na dovoz s pôvodom v Číne by bolo v záujme výrobného odvetvia Únie.
            
         7.3.   Záujem používateľov
   
   
               (123)
            
            
               Na spoluprácu s prešetrovaním sa neprihlásili žiadni používatelia. Priami zákazníci výrobného odvetvia Únie sú najčastejšie obchodníci a distribútori, teda koncový zákazník nie je vždy v priamom kontakte s výrobcom. V prípade väčších stavebných projektov môžu byť koncoví používatelia v kontakte priamo s výrobcami. Zdá sa však, že čínsky dovoz nekonkuruje pri týchto obstarávaniach, keďže ich predaj sa uskutočňuje prostredníctvom obchodníkov.
            
         
               (124)
            
            
               Používatelia budú mať naďalej niekoľko alternatívnych zdrojov dodávok, v rámci výrobcov z Únie aj v iných vyvážajúcich krajinách, dokonca aj keď sa uložia navrhované predbežné opatrenia proti čínskemu dovozu. Neexistoval tiež žiaden dôkaz, ktorý preukazuje, že vplyv navrhovaných predbežných opatrení na používateľov by bol obzvlášť závažný. Z toho dôvodu sa dospelo k predbežnému záveru, že navrhované predbežné opatrenia pravdepodobne nebudú mať veľký vplyv na používateľov.
            
         7.4.   Záujem dovozcov
   
   
               (125)
            
            
               Informácie týkajúce sa výberu vzorky poskytli piati dovozcovia. Vybrala sa vzorka pozostávajúca z troch najväčších dovozcov, ktorí celkovo predstavujú 10 % celkového dovozu z Číny.
            
         
               (126)
            
            
               Dovozcovia zaradení do vzorky poskytli vyplnené dotazníky, ale overovanie na mieste sa ešte neuskutočnilo.
            
         
               (127)
            
            
               Na základe neoverených odpovedí troch dovozcov zaradených do vzorky ich ziskové rozpätia boli zvyčajne od 2 % do 4 %. Navrhované predbežné opatrenia preto môžu dovozcom spôsobiť straty, najmä ak nebudú schopní preniesť zvýšenie ceny na svojich zákazníkov.
            
         
               (128)
            
            
               Akékoľvek negatívne vplyvy na dovozcov však zmierňujú tieto faktory. Príslušný výrobok predstavuje malú časť celkového predaja dovozcov, v rozpätí od 1 % do 3 % pre dvoch z dovozcov, a do 17 % pre tretieho dovozcu. V rámci Únie aj v iných vyvážajúcich krajinách sú dostupné iné zdroje dodávok, teda dovozcovia budú môcť pokračovať so svojou činnosťou prechodom na iné zdroje dodávok.
            
         
               (129)
            
            
               Na základe toho sa dospelo k predbežnému záveru, že uloženie navrhovaných predbežných antidumpingových opatrení nebude mať významné negatívne účinky na záujem dovozcov.
            
         7.5.   Záver týkajúci sa záujmu Únie
   
   
               (130)
            
            
               Vzhľadom na uvedené skutočnosti neexistujú žiadne závažné dôvody proti uloženiu navrhovaných predbežných opatrení na dovoz príslušného výrobku z Číny.
            
         
               (131)
            
            
               Akékoľvek negatívne vplyvy na neprepojených používateľov zmierňuje dostupnosť alternatívnych zdrojov dodávok.
            
         
               (132)
            
            
               Pri zohľadnení celkového vplyvu antidumpingových opatrení na trh Únie sa okrem toho zdá, že pozitívne účinky, najmä na výrobné odvetvie Únie, prevažujú nad potenciálnymi negatívnymi vplyvmi na iné záujmové skupiny.
            
         8.   DOČASNÉ ANTIDUMPINGOVÉ OPATRENIA
   
   
               (133)
            
            
               Na základe záverov, ku ktorým sa dospelo vo vzťahu k dumpingu, ujme, príčinným súvislostiam a záujmu Únie, by sa mali uložiť predbežné opatrenia, aby sa predišlo ďalšej ujme, ktorú výrobnému odvetviu Únie spôsobí dumpingový dovoz.
            
         8.1.   Úroveň odstránenia ujmy
   
   
               (134)
            
            
               Na stanovenie úrovne opatrení Komisia najskôr stanovila výšku cla potrebnú na odstránenie ujmy, ktorú utrpelo výrobné odvetvie Únie.
            
         
               (135)
            
            
               Ujma by sa odstránila v prípade, ak by výrobné odvetvie Únie bolo schopné pokryť svoje výrobné náklady a dosiahnuť z predaja podobného výrobku na trhu Únie taký zisk pred zdanením, aký by odvetvie tohto typu v tomto sektore mohlo primerane dosiahnuť v bežných podmienkach hospodárskej súťaže, čiže bez dumpingového dovozu.
            
         
               (136)
            
            
               Na určenie cieľového zisku Komisia zohľadnila zisk z neprepojeného predaja, ktorý sa používa na účel určenia úrovne odstránenia ujmy.
            
         
               (137)
            
            
               Cieľové ziskové rozpätie bolo predbežne stanovené na 5,7 % v súlade so ziskom z neprepojeného predaja v Únii v roku 2012. Dospelo sa k záveru, že v úrovni ziskov z roku 2012 sa odráža, aký zisk by bolo možné primerane dosiahnuť za normálnych podmienok hospodárskej súťaže, pretože výrobné odvetvie Únie sa nachádzalo v bode, kedy bolo stále schopné naďalej fungovať za relatívne normálnych podmienok a dosiahnuť primeraný zisk. Táto referenčná hodnota je naopak skôr konzervatívna vzhľadom na to, že čínsky dovoz s nízkou cenou už bol prítomný. Naproti tomu rok 2013 nie je možné považovať za vhodný referenčný rok. Objemy predaja aj priemerné predajné ceny výrobného odvetvia Únie sa znížili o takmer 10 %, pričom jeho náklady zostali stabilné. V dôsledku toho sa výrobné odvetvie Únie od roku 2013 stalo stratovým. Táto situácia sa ďalej zhoršovala v rokoch 2014 a 2015. Preto sa zisk skutočne dosiahnutý v roku 2012 v hodnote 5,7 % dočasne použil ako referenčná hodnota pre cieľový zisk. Komisia môže tento bod preveriť, ak sa ukáže, že spoločnosť Vallourec Deutschland GmbH je potrebné vylúčiť zo vzorky alebo analyzovania ujmy, a toto zistenie nie je platné pre ostatné tri spoločnosti zaradené do vzorky.
            
         
               (138)
            
            
               S cieľom dosiahnuť spravodlivé porovnanie sa posudzovali len ceny predaja na porovnateľnej úrovni obchodu, ako sa vysvetľuje v odôvodnení 61.
            
         
               (139)
            
            
               Na tomto základe Komisia vypočítala cenu podobného výrobku, ktorá nespôsobuje výrobnému odvetviu Únie ujmu, a to tak, že z predajných cien Únie odpočítala skutočné ziskové rozpätie dosiahnuté počas obdobia prešetrovania a nahradila ho uvedeným ziskovým rozpätím vo výške 5,7 %.
            
         
               (140)
            
            
               Komisia následne určila úroveň odstránenia ujmy na základe porovnania váženej priemernej dovoznej ceny spolupracujúcich vyvážajúcich výrobcov v Číne zaradených do vzorky, stanovenej na účely výpočtov cenového podhodnotenia, s váženou priemernou cenou podobného výrobku nespôsobujúcou ujmu, ktorý počas obdobia prešetrovania predávali výrobcovia z Únie zaradení do vzorky na trhu Únie. Prípadný rozdiel vyplývajúci z tohto porovnania bol vyjadrený ako percentuálny podiel váženej priemernej dovoznej hodnoty CIF.
            
         
               (141)
            
            
               Úroveň odstránenia ujmy v prípade „ostatných spolupracujúcich výrobcov“ a v prípade „všetkých ostatných výrobcov“ bola vymedzená rovnako ako dumpingové rozpätia v odôvodneniach 45 až 47.
            
         8.2.   Dočasné opatrenia
   
   
               (142)
            
            
               Mali by sa uložiť antidumpingové opatrenia na dovoz určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike v súlade s pravidlom nižšieho cla stanoveným v článku 7 ods. 2 základného nariadenia. Komisia porovnala rozpätia ujmy a dumpingové rozpätia. Výška cla by sa mala stanoviť na úrovni nižšieho z týchto rozpätí, t. j. rozpätí dumpingu a rozpätí ujmy.
            
         
               (143)
            
            
               Na základe uvedených skutočností by sadzby predbežného antidumpingového cla vyjadrené vo vzťahu k cene CIF na hranici Únie pred preclením mali byť takéto:
               
                           Spoločnosť
                        
                        
                           Rozpätie ujmy (v %)
                        
                        
                           Dumpingové rozpätie (v %)
                        
                        
                           Sadzba dočasného antidumpingového cla (v %)
                        
                     
                           Yangzhou Chengde Steel Pipe Co., Ltd
                        
                        
                           48,6
                        
                        
                           45,4
                        
                        
                           45,4
                        
                     
                           Hubei Xinyegang Special Tube Co., Ltd
                        
                        
                           79,0
                        
                        
                           103,8
                        
                        
                           79,0
                        
                     
                           Yangzhou Lontrin Steel Tube Co., Ltd
                        
                        
                           81,1
                        
                        
                           43,5
                        
                        
                           43,5
                        
                     
                           Hengyang Valin MPM Co., Ltd
                        
                        
                           73,3
                        
                        
                           94,1
                        
                        
                           73,3
                        
                     
                           Ostatní spolupracujúci výrobcovia
                        
                        
                           71,8
                        
                        
                           74,7
                        
                        
                           71,8
                        
                     
                           Všetci ostatní výrobcovia
                        
                        
                           81,1
                        
                        
                           103,8
                        
                        
                           81,1
                        
                     
         
               (144)
            
            
               Sadzby individuálneho antidumpingového cla pre spoločnosti uvedené v tomto nariadení sa stanovili na základe zistení súčasného prešetrovania. Odrážajú preto situáciu zistenú počas uvedeného prešetrovania vo vzťahu k týmto spoločnostiam. Tieto sadzby cla sa vzťahujú výlučne na dovoz príslušného výrobku s pôvodom v dotknutej krajine a vyrábaného uvedenými subjektmi. Na dovoz príslušného výrobku vyrobeného inou spoločnosťou, ktorá sa osobitne neuvádza v základnej časti tohto nariadenia, vrátane subjektov prepojených s týmito osobitne uvedenými spoločnosťami, by sa mala vzťahovať sadzba cla uplatniteľná na „všetky ostatné spoločnosti“. Nemala by sa na ne vzťahovať žiadna z individuálnych antidumpingových colných sadzieb.
            
         
               (145)
            
            
               Ak spoločnosť následne zmení názov svojho subjektu, môže požiadať o uplatnenie týchto individuálnych antidumpingových sadzieb cla. Táto žiadosť sa musí zaslať Komisii (7). Žiadosť musí obsahovať všetky relevantné informácie, ktoré umožnia preukázať, že uvedenou zmenou nie je dotknuté právo spoločnosti využívať colnú sadzbu, ktorá sa na ňu uplatňuje. Ak zmenou názvu spoločnosti nie je dotknuté jej právo využívať colnú sadzbu, ktorá sa na ňu uplatňuje, oznámenie o zmene názvu sa uverejní v Úradnom vestníku Európskej únie.
            
         
               (146)
            
            
               S cieľom zabezpečiť riadne presadzovanie antidumpingových ciel by sa antidumpingové clo pre všetky ostatné spoločnosti nemalo vzťahovať iba na vyvážajúcich výrobcov, ktorí pri tomto prešetrovaní nespolupracovali, ale aj na výrobcov, ktorí počas obdobia prešetrovania nevyvážali do Únie.
            
         9.   ZÁVEREČNÉ USTANOVENIA
   
   
               (147)
            
            
               V záujme riadneho úradného postupu Komisia vyzve zainteresované strany, aby v rámci stanovenej lehoty predložili písomné pripomienky a/alebo požiadali o vypočutie Komisiou a/alebo úradníkom pre vypočutie v obchodných konaniach.
            
         
               (148)
            
            
               Zistenia týkajúce sa uloženia predbežných ciel sú predbežné a môžu sa v konečnej fáze prešetrovania zmeniť,
            
         PRIJALA TOTO NARIADENIE:
   Článok 1
   1.   Ukladá sa antidumpingové clo na dovoz určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm, ktoré v súčasnosti patria pod číselné znaky KN 7304 19 90, ex 7304 29 90, 7304 39 98 a 7304 59 99 (kód TARIC 7304299090), s pôvodom v Čínskej ľudovej republike.
   2.   Sadzby dočasného antidumpingového cla uplatniteľného na čistú franko cenu na hranici Únie pred preclením výrobkov opísaných v odseku 1 a vyrábaných ďalej uvedenými spoločnosťami sú takéto:
   
               Spoločnosť
            
            
               Sadzba dočasného antidumpingového cla (v %)
            
            
               TARIC doplnkový kód
            
         
               Yangzhou Chengde Steel Pipe Co., Ltd
            
            
               45,4
            
            
               C171 
            
         
               Hubei Xinyegang Special Tube Co., Ltd
            
            
               79,0
            
            
               C172 
            
         
               Yangzhou Lontrin Steel Tube Co., Ltd
            
            
               43,5
            
            
               C173 
            
         
               Hengyang Valin MPM Co., Ltd
            
            
               73,3
            
            
               C174 
            
         
               Ostatní spolupracujúci výrobcovia
            
            
               71,8
            
            
               C998 
            
         
               Všetci ostatní výrobcovia
            
            
               81,1
            
            
               C999 
            
         3.   Uplatňovanie individuálnych sadzieb cla stanovených pre spoločnosti uvedené v odseku 2 je podmienené predložením platnej obchodnej faktúry colným orgánom členských štátov, ktorá musí obsahovať vyhlásenie s dátumom a podpisom oprávneného zástupcu subjektu, ktorý takúto faktúru vystavil, s uvedením jeho mena a funkcie, v tomto znení: „Ja, podpísaný(-á), potvrdzujem, že (objem) (príslušného výrobku) predávaného na vývoz do Európskej únie, na ktorý sa vzťahuje táto faktúra, vyrobila spoločnosť (názov a adresa) (doplnkový kód TARIC) v [dotknutá krajina]. Vyhlasujem, že informácie uvedené v tejto faktúre sú úplné a správne.“ Ak takáto faktúra nebude predložená, uplatňuje sa clo vzťahujúce sa na všetky ostatné spoločnosti.
   4.   Prepustenie výrobku uvedeného v odseku 1 do voľného obehu v Únii je podmienené zložením zábezpeky, ktorá zodpovedá výške dočasného cla.
   5.   Ak nie je stanovené inak, uplatňujú sa príslušné platné ustanovenia týkajúce sa cla.
   Článok 2
   1.   Do 25 kalendárnych dní odo dňa nadobudnutia účinnosti tohto nariadenia môžu zainteresované strany:
   
               a)
            
            
               požiadať o zverejnenie základných skutočností a úvah, na základe ktorých sa prijalo toto nariadenie;
            
         
               b)
            
            
               predložiť Komisii písomné pripomienky a
            
         
               c)
            
            
               požiadať o vypočutie Komisiou a/alebo úradníkom pre vypočutie v obchodných konaniach.
            
         2.   Do 25 kalendárnych dní odo dňa nadobudnutia účinnosti tohto nariadenia môžu strany uvedené v článku 21 ods. 4 nariadenia (EÚ) 2016/1036 predložiť pripomienky k uplatňovaniu predbežných opatrení.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 1 sa uplatňuje počas obdobia šiestich mesiacov.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 176, 30.6.2016, s. 21.
   
      (2)  Nariadenie Rady (ES) č. 1225/2009 (Ú. v. EÚ L 343, 22.12.2009, s. 51) bolo s účinnosťou od 20. júla 2016 nahradené nariadením Európskeho parlamentu a Rady (EÚ) 2016/1036.
   
      (3)  Oznámenie o začatí antidumpingového konania týkajúceho sa dovozu určitých bezšvových rúr a rúrok zo železa (iného než zliatina) alebo z ocele (inej než nehrdzavejúcej ocele) s kruhovým prierezom a vonkajším priemerom presahujúcim 406,4 mm s pôvodom v Čínskej ľudovej republike (Ú. v. EÚ C 58, 13.2.2016, s. 30).
   
      (4)  Presné údaje predstavujú dôverné obchodné informácie.
   
      (5)  Túto metódu prijal Všeobecný súd vo svojom rozsudku zo 16. decembra 2011 vo veci T-423/09, Dashiqiao/Komisia, ECLI:EU:T:2011:764, body 34 až 50.
   
      (6)  Pozri napr. výročnú správu z roku 2015 spoločnosti Tenaris (s. 6) (http://files.shareholder.com/downloads/ABEA-2RJSJD/2778630340x0x883802/F04AA233-024A-46AA-AC58-C420E4BADFCB/TS_Annual_Report_2015.pdf).
   
      (7)  European Commission, Directorate-General for Trade, Directorate H, Rue de la Loi 170, 1040 Brussels, Belgium.
   
      PRÍLOHA
      Spolupracujúci vyvážajúci výrobcovia Čínskej ľudovej republiky nezaradení do vzorky:
      
                  Spoločnosť
               
               
                  Doplnkový kód TARIC
               
            
                  Zhejiang Gross Seamless Steel Tube Co., Ltd
               
               
                  C998 
               
            
                  Tianjin Pipe Manufacturing Co., Ltd
               
               
                  C998 
               
            
                  Shandong Luxing Steel Pipe Co., Ltd
               
               
                  C998 
               
            
                  Inner Mongolia Baotou Steel Union Co., Ltd
               
               
                  C998 
               
            
                  Wuxi SP. Steel Tube Manufacturing Co., Ltd
               
               
                  C998 
               
            
                  Zhangjiagang Tubes China Co., Ltd
               
               
                  C998 
               
            
                  TianJin TianGang Special Petroleum Pipe Manufacture Co., Ltd
               
               
                  C998 
               
            
                  Shandong Zhongzheng Steel Pipe Manufacturing Co., Ltd
               
               
                  C998